সরকারি কর্মকর্তা-কর্মচারীদের এই বেতন বৃদ্ধির সাথে সাথে বেসরকারি চাকুরীজীবীদের যে বেতন ভাতা বৃদ্ধি পাবে না তা বলাই বাহুল্য। এটা নিয়ে সরকারের কোন মাথাব্যথাও আছে বলে মনে হয় না। অথচ এই বেতন বৃদ্ধির সাথে সাথে বাজারে এর যে প্রভাবটা পরবে তার আঁচ সরকারী চাকুরীজীবীদের গায়ে এসে না লাগলেও বেসরকারি সংস্থার চাকুরে থেকে শুরু করে খেটে খাওয়া মানুষ এমন কি ক্ষুদ্র ব্যবসায়ীদের যে গায়ের চামড়া পর্যন্ত সে আচে ঝলসে যাবে তাতে সন্দেহ নেই। তার মানে এই নয় যে আমি এই বেতন বৃদ্ধির বিরোধী। আমার কথা হল একই সাথে সরকার কেন একই হারে দেশের সকল প্রতিষ্ঠানের বেতন কাঠামো পরিবর্তনের নির্দেশ দিচ্ছে না।